Milica Šnajder

Milica Šnajder Huterer (22. decembar 1938 – 2. juli 2023) bila je pijanistkinja i klavirski pedagog.

Potječe iz ugledne sarajevske porodice: otac Marcel Šnajder, doktor filozofije i matematičar, majka Vera Šnajder - matematičar, profesor Prirodno-Matematičkog fakulteta u Sarajevu i dekan Filozofskog fakulteta u Sarajevu 1951/52; 1952/53; 1958/59.Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 15.

Milica Šnajder je studirala u klasi prof. Matusje Blum na Muzičkoj akademiji u Sarajevu, diplomirala 1963, magistrirala 1965. Usavršavala se u Parizu u klasi prof. Pierra Sancana. Na Muzičkoj akademiji u Sarajevu je stekla zvanje redovnog profesora, a 1983-1985 godine je bila dekan.

U njenoj klasi diplomiralo je nekoliko desetina studenata koji danas vrlo uspješno djeluju širom svijeta.

Kao solista i kamerni muzičar nastupala je u Jugoslaviji, Francuskoj, Grčkoj, Poljskoj, Mađarskoj, Rumuniji, Bugarskoj, Alžiru, i višekratno u Sovjetskom Savezu. Sarađivala je sa velikim muzičarima kao što su Andre Navarra i Boris Pergamenščikov, te sa mnogim dirigentima - O. Danon, P. Vladigerov, Z. Haknazarov, M. Pozajić, R. Spasić, H. Schmidt, A. Šurev, M. Homen i mnogim drugim.

Od 1993. do smrti živjela je i radila u Sloveniji.

Dobitnik je Šestoaprilske nagrade Grada Sarajeva (1983) u republičke nagrade Udruženja muzičkih umjetnika BiH (1971). Počasni član Saveza Udruženja muzičkih pedagoga Jugoslavije (1986).

 Također pogledajte 
Spisak bosanskohercegovačkih pijanista

 Reference 

 Vanjski linkovi 

Kategorija:Biografije, Sarajevo
Kategorija:Bosanskohercegovački muzičari
Kategorija:Pijanisti
Kategorija:Rođeni 1938.
Kategorija:Umrli 2023.
Kategorija:Dobitnici Šestoaprilske nagrade